ISIGIDIMI SAMAXOSA, SEPTEMBER 17, 1883.

5

ndisagcinekile, oka Citashe inkulu yayo ebesandigonile ndinqabile pantsi ko laulo Iwake, namhla ndiyapuluka kwezake ingalo azike ndonqakwa ngubanina namhla. Ngamana i Nkosi isale nani ngoku nizimasa, kwanga kungaba njengokuteta kwenu apo ndiya kona. Ngamana i Nkosi ilikaulezise ilizwi elitetwa liculo lisiti:—

Owako umbuso Manlike Nkosi, Eme namabotwe Ekomkulu lako.

Opela ninina Onke lamadabi ?

Uralo nomnqweno

Zibaleke wena.

Daniel Mzamo.

Kusuke u Mr. P. Rwexu, Umgcini Sihlalo wokugqibela webandla Loncedwano, wafunda elipepa :—

Umhlambi wokuncedana ku Rev. D. Mzamo Umongameli:—Abaza- lwana bako batabata elituba lokunibulisa ukuba nimka. Sifuna ukuvakalisa umxelo wetu ngakuwe ne nkosikazi yako. Nisishiya elusizini namhla sizinkedama asimazi oya kuba ngumncedi wetu njengani. Siyalubulela uncedo Iwenu pakati kwetu. Owetu umtandazo yanga inkosi inganisikelela kulo uhambo Iwenu, nifike kakuhle apo niya kona, inicumise inkosi ngokupindiweyo, babe baninzi abaziswa enyaweni zomkululi.

Siyakucela ukuba wamkele umbuliso wetu (£6) esiwenzayo kuwe ezandleni zamagosa omhlambi woncedwano.—John S. Adam, Peter Y. Rwexu, August Ngcoza, Jonas Bassi, John Kama, Jones Notyola.

U Mr. Mzamo upendule wati:—

Ku Magosa e Ethiopian Beneeit Society,

Bazalwana bam xa sipinda ukuteta lamazwi esendiwatetile kwabanye andikuba ndiyaposa, kuba abazalwana bonke bekwenza nje konke oku balungiselela imini yencwaba ukuze balinde bonwabile ixilongo lompeto, ke nina nizama nizimanya ngokulungiselela kanye lomini yokuwa kwale ntente engumnquba wetu (umzimba) yazini ukuba umhlobo wenene nguye okongayo, mhla ulele pantsi avele nomhluzi wenkuku ati punga unyele umqala, ngumhlobo omkulu okulilisayo wakufelwa apose nelapu elimnyama lokuba umzilele umfi nokuba ngumfikazi, ukutsho ke nditi qinisani ningatyafi, nizama owona msebenzi eyada ne Nkosi yenza umzekeliso ngawo, yati yakugqiba ukuteta ngawo, “ Hamba wenjenjalo nawe.” Nditeta ngomfo ekutiwa “ waweIwa zihange zambeta, zampanga, zamshiya epantse ukufa.”- Luke X. vrs. 25 to vrs. 38. Ukutsho andingebe ndiyaposa xa nditi ninje ngalowo Msamariya wamenzela inceba. Nokoke lendawo iteta isingise kumntu wonke imfanelo yake: Ngakumbi kulowo wasinceda silinyazwe sesi-sihange singu Dwebile. Ngamana i Nkosi yanizimasa kulowo msebenzi we Nceba, nemfesane.

Daniel Mzamo.

U Mr. Wauchope, ocelwe ngu Mr. Bassi ukuba afunde ipepa lama Tempile ute :—

Ku Rev. Daniel Mzamo, G.T.T.

Mzalwana—abazalwana bako, no dade abangabazili Benene batabata elituba lokubonisa usizi Iwabo ngokumka kwako pakati kwalo. Namhla iminyaka isi 7 inenyanga zosi 7 yamiswayo i Temuile kulomzi wase Bayi (1876). Kwamhla yamiswa yanikelwa kolwako ugcino ngu Rev. H. Kayser igosa lendlu enkulu ye Good Templars. Wasigcina isihlalo sobu Chief Templar kwada kwa ngumnyaka we 1877 owamiswa ngawo endaweni yobugosa bendlu enkulu. Namhla iminyaka mi 6 uyi Grand True Templar. Ngokuzimanya kwako nati ungumntu omkulu, ubange ukuba umcimbi wozilo ungabi kapukapu ; waza ngengqondo yako ekuqubeni imicimbi wenza ukuba singabi namatyala kuyo indlu epezulu yomhlambi. Ezinye i Tempile zimi ngoku xaswa zingwevu—nale yaka yangenwa zingwevu—namhla zibalekile zakushiya eluhlwini. Njengo mfundisi we Gospel ka Krestu ubufanele uku- wunonelela umcimbi wozilo ngokuba lomcimbi ngumncendi nomxasi we Lizwi. Ubu Tempile bupakamisa umntu esimeni sobu hangu bumzise engqondweni yobuntu. Abako yini namhla pakati kwetu abebe fudule benjenge hangu ngenxa yoselo, abate namhla ngenxa yeli qinga lobu Tempile, beziswa engqondweni zabo, bada baba nokunqakula imita yosindiso, bada beshenxile nje emipandeni ye brandy—neminye imitombo empompozela ekufeni—beza kusela kumtombo wamanzi ampompozela ebomini bapakade yini ? Hamba nabo ke ubu Tempile—mabube lihlamvu oya kupepeta ngalo inkunkuma endleleni ye Gospel oya kushumayela yona apo uya kona.—Nje ngabazalwana bako aba ngabazili siyalila ekumkeni kwako kuti.—Nje ngama Krestu siyavelana ne Ramente yako, kodwa kwazi banina ukuba ukuya kwako e Natal akungebe luncedo ne tamsanqa kubo eliya kubanga sihlale sivuya, yini! zide zisuleka nenyembezi zetu? Kuba apa wafika ebugxwayibeni wanje ngomntu olima intsinde, namhla nanku kumi le Tyalike kweli tambeka lase Ruluweni apo bebehamba kona abemihlali yobusuku.

Nani Ramente yitini nilila nibe nisazi ukuba naye kubuhlungu emka nje. Inye ke indlela yokumtutuzela, kukuba ati apo akona eve indaba zehambiso entle ngani emva. Siti ngamxelo ’mnye, wanga u Tixo angaba nawe.

Yamkela nango umbuliso wosapo Iwako esandleni samagosa omhlambi we True Templars (£5)—John S. Adams, G.T.T., Isaac W. Wauchope, G.S., Jonas Bassi C.T., Jim Njakazana V.T., Elizabeth Balla, Secy., Annie N. Wauchope, Trea., Elwarl Ngesi, Chap., Ben Boby M., Stephen Kata I.G., Harry Rwexana O.G., Annie Metu A.M., Nisini Gwantsa P.C.T. Ubonakele ukuba woyisekile kanye u Mr. Mzamo kuba konke oku ebengakulindele, ibiyintlanganiswana kodwa ye Ramente yake engalindele zinteto, nazipo.

Upendule wati:—

Kuma Tempile,

Nkulu, magosa, bazalwane, nodade—ngenteto nesipo senu ndiziva ngati ukungazifaneli kwam ndiyaziba, ukutsho, nditsho kuba ubulungu

bam senditshilo, kwakukukuba ndigcineke pakati kwe Tempile kuba ndiqonda ukuba ilihlati nenqaba yokupepela, njenge gama layo, Okwenene ndagcinwa kwada kwayile mini. Kuyintoni ukutyeba komntu ongekoyo kuyo? Ulilifa nesicenge sawo onke amashwa omqomboti nobom Lungu, ewaswele namandla okuyala abaselayo kuba engazani namandla obu nazeri. Mna andikaboni kuhle ukuba xa umntu nokuba sisizwe singazihlanganisela ngantonina mhla aqubisana nokuba siqubisana nedimoni yotywalo, nabe Lungu sekubonakele ukuba abanasixobo sokulwa nayo ngapandle kwaso, kautate umzili wotywala, nongemzili oliselatywala onemivuyo pezu kwabo niye ezulwini apo kuko inceba nofefe ngomntu, ukuba wongenana. Yinqaba wongena yedwa umzili, ashiyeke ngapandle olinxila labo (nditeta ngamakolwa omabini) Ukutsho qinisani ma Tempile isizwe esinemvo nengqondo usapo olunesi milo luqabukile luyakuze lufunyanwe pakati kwenu ngamana uso Mbawo asale nani kwenzeke ukutanda kwenu ahambe nati.

Daniel Mzamo.

U “HEKE” WE-RAMENTE.

Sinosizi ukuti ezincwadi zilandelayo sinexesha elite-tyi sazifumanayo, site kodwa saziposa ngokuti zincwatywe pantsi kwemfumba yamapepa. Ingaba ingcamango yokuqala eyakuntshula emxelweni woyakuti anonelele ukuzifunda iyakuba yeyokuba ziteni nalowo zazitunyelwe kuye. Kanti ke tina sifunda enye into edluliseleyo kunaleyo. Sisakuva amagwangqa encoma ukuswela umbulelo kwento engumntu omnyama. Isenzo sika Mr. Kwatsha nabo asebenze nabo ukubanga ukuba abulelwe ngoluhlobo u Rev. P. Masiza, siyakubonisa ngokuqaqambileyo ukuba abo basebenza pakati kwetu ngentliziyo ezizinikeleyo, siyababona. Lento yenzelwe u Mr. Masiza asinto intsha ema-Ngesini; kuti iyaqala, iyakuba lunonelelo Iwetu ke ukuyivakalisa imisebenzi enjengale ebonakeleyo pakati kweramente.

St. Thomas, 27 April, 1883.

KU VEN. ARCHLEACON WATERS.

Mnumzetu—Tina ziramente ezibalwe ngapantsi sibulela umsebenzi ka Tixo owawusetyenzwa ngu Mr. Masiza nganeno kwe Tsomo pakati kwetu. Soloko wemkayo intliziyo zetu zamondela, ngoko siyabulisa kuye—St. Thomas, Exilinxa ; St. Matthew’s, Ntseshe; St. Hilary, Esihlabeni; St. Jude, Ngculu (Tola’s); St. Ambrose, Nofotyo ; St. Edmunds, Hebehebe ; St. Philips, Ndakana, kunye ne Teachers ezimbini zakwa Gcaleka, lomali ziponti ezine ezineshumi elinesixenxe lesheleni linepeni ezisitoba (£4 17s 9.) Itunyelwe kum zezo remente.

David Kwatsha.

St. Mark’s, 29 April, 1883.

Kwiremente ezilandelayo—St. Thomas, Exilinxa; St. Edmunds, Hebehebe; St. Matthews, Ntseshe; St. Jude, Engculu, (Kwa Tola) ; St. Ambrose, Nofotyo; St. Philips, Ndakana; St. Hilary, Esihlabeni. Mihlambi yakowetu ukundikumbula kwenu nikubonakalalisile, nombuliso wenu enindibulisa ngawo ndiwufumene oze kum nge Archdeacon, obuziswe ngu Mr. D. Kwatsha. Ndibulela kakulu ngezwi lakowetu lakwa Xosa eliti, ningadinwa nangomso. Bendingazi ukuba ningaze nindibulise ngombuliso onje, ekubonisa ukuba ingqondo zenu ziya zigabuka ngakumbi elukanyisweni. Cingelani ke okungapezu koku okwemipefumlo yenu. Ndibulisa kakulu, ndim otandiweyo wenn, P. Masiza.

umhlati waba-xelengi.

Ezase Markeni.

*(Sept. 11th)*

E-Rini.—Ibotolo, ngeponti, 3s to 7s ; Inxowa ye Ralasi, 16s 6d; Imbotyi ngekulu leponti, 15s to 22s ; Inja inye, 1s to 1s 6d ; Ihabile, ngekulu leponti, 5s 9d ; Umgubo, ngenxowa, 36s 6d ; to 37s; Itapile, ngenxowa, 29s to 29s 6d ; Iflara yenkuni, 39s.

*(Sept.* lst.)

E-Komani.—Ibotolo, ngeponti, Is to 3s ; Idozen yamaqanda, 1s 6d ; Amazimba, ngenxowa, 15s to 16 ; Umbona, ngenxowa, 14s to 15s; Iralasi, ngenxowa, 12s to 13s 6d; Iflara yenkuni, 40s to 53s.

*(Sept. 1st)*

E-Bayi.—Ibotolo entsha, ngeponti, 2s 6s to 3s 8d; Amadada, lilinye, 4s ; Inkuku, inye, 1s 9d to 2s 6d ; Imbotyi, ngekulu leponti, (ubunzi- ma), 25s; Iralasi, ngekulu leponti, 7s 9d to 10s; Oranisi, emnye, 6s to 10s.

*(Sept. 7th.)*

E-Raeu.—Izikumba zebokwe, sisinye, 1s to 3s 6d ; Ibotolo, ngeponti, 2s 6d; Izikumba zegusha, sisinye, 1s to 3s 6d; Itapile, nge- ambile, 2s 6d to 3s ; Ngekulu leponti, 15s to 25s ; Iflara yenkuni, 10s to 40s.

*(Sept. 7th.)*

E-Cradock.—Iralasi, ngenxowa, 17s 6d to 19s ; Ibotolo, ngeponti, 2s 6d to 3s; Izikumba zebokwe, sisinye, 1s to 2s 6d; Ezegusha, 1s 5d to 2s 1d; Inxowa yomgubo, 34s to 35s 6d; Iflara yenkuni, 15s to 40s.

*(Sept, 13th.)*

E-Qonce.—Ibotolo, ngeponti, 2s l0d to 3s 7d; Amaqanda, nge dozen, 1s ; Itapile, ngekulu leponti, 15s to 23s ; Imbotyi, ngekulu, 15s 9d ; Iflara yenkuni, 10s 6d to 27s.